Knjiga o Ruti (TOB e.p. T.D.)/Elimelekova obitelj iseljava se u Moab
Elimelekova obitelj iseljava se u Moab	
		
		
1 1 Bijaše jednom, u vrijeme Sudaca, glad u zemlji. Zbog toga jedan čovjek iz Betlehema u Judi iseli u polje Moaba, on, njegova žena i njegova dva sina. 
2 Taj se čovjek zvao Elimelek; njegova žena Noemi; a njegova dva sina Malon i Kilion. To bijahu Efrateji iz Betlehema u Judi. Oni dakle stigoše u polje Moabovo i živješe ondje. 
3 Kad evo umrije Elimelek, muž Noemin; a ona ostade, ona i njena dva sina.
 4 Oni uzeše za žene Moabkinje; jedna se zvala Orpa a druga Ruta. Oni boraviše ondje otprilike deset godina. 
5 Po tome Malon i Kilion umriješe također, obojica, a ta žena ostade, bez svog muža i bez svoje dvoje djece.